open-index/open-wikipedia-markdown huggingface dataset:
דוגמנות בישראל

שמאל|ממוזער|200px|דוגמנית בסוף שנות החמישים
**דוגמנות בישראל** היא ענף הדוגמנות המקומי במדינת ישראל (שהחל עוד בתקופת היישוב הציוני בארץ ישראל). הדוגמנות בישראל התפתחה במקביל להתפתחות שוק האופנה הישראלי.

## היסטוריה
בתקופת היישוב וקום המדינה שלט באופנה, כמו בשאר תחומי החיים בישראל, אתוס חלוצי של פשטות וצניעות. כנגדו התפתחה בהדרגה תרבות "סלונית", בעיקר בערים הגדולות ובקרב אוכלוסייה אמידה. בתקופה שלאחר קום המדינה נהגו מפעלים בתעשיית הטקסטיל בישראל, דוגמת "גוטקס" ו"משכית", להביא דוגמניות מחוץ לארץ שידגמנו את בגדיהם. תחרויות יופי בישראל החלו עוד לפני קום המדינה בשנת 1926. בשנת 1950 התקיימה תחרות מלכת היופי הראשונה. בשנות ה-50 הקימה לאה פלטשר את בית הספר הראשון לדוגמנות.

בשנות ה-60 התפרסמה קארן דונסקי כדוגמנית ונערת הזוהר המובילה בישראל. בשנות ה-70 הייתה זו חני פרי שהייתה לאחת הדוגמניות הישראליות המצליחות בעולם ועבדה עם מותגי אופנה רבים באירופה ובניו יורק. בשנות ה-80 וה-90 נוסדו בישראל סוכנויות דוגמנות רבות, שהמובילות שבהן הן "יולי", "אימג'", "רוברטו בן שושן" ו"לוק" ורבות מהסוכנויות הובילו תחרות דוגמנות משלה דוגמת סוכנות "לוק" שהובילה את תחרות תגלית השנה. חוה מונד היא הדוגמנית המפורסמת הראשונה המגדירה את עצמה דתייה.

הדוגמנית הישראלית שתוארה מספר פעמים כמצליחה בכל הזמנים היא מיכאלה ברקו, שהיא הדוגמנית הראשונה שהופיעה על שער המגזין "ווג" בעריכת אנה וינטור והישראלית הראשונה שהופיעה בגיליון בגדי הים של ספורטס אילוסטרייטד. עם הדוגמניות הישראליות המצליחות נמנות גם שירז טל שדגמנה בין היתר לקטלוג של ויקטוריה'ס סיקרט.

בשנת 2012 נחקק בישראל חוק הגבלת משקל בתעשיית הדוגמנות, התשע”ב-2012 בעידוד סוכנויות רבות ובעיקר סוכנות אימג', האוסר הפקה והצגה של פרסומת שבה מופיע דוגמן בתת-משקל, בהתאם לחישוב מדד מסת גוף. בנוסף, אם נעשה שימוש בעריכה גרפית לשם הצרת היקפי הגוף של אדם המוצג בפרסומת, יש לכלול בפרסומת הבהרה המציינת זאת. החוק נכנס לתוקף ב-1 בינואר 2013.

## ייצוגים בתרבות
*מאיה שליט (סנדי בר) בקומיקס "זבנג!" היא דוגמנית, דמות המבוססת על הדוגמנית מיה שפריר.
*מיה אקריש (לוסי דובינצ'יק) בטלנובלה "מיכאלה" היא דוגמנית הסובלת מבולמיה.
*דנה בלום (יעל בר זוהר) בטלנובלה "טלנובלה בע"מ" היא דוגמנית.
*הטלנובלה "בובות" עוסקת במאחורי הקלעים של עולם הדוגמנות.
*הטלנובלה סדרת פסטיגלים מבוססת על הפסטיגל של אותה התקופה. בנוסף לכך, היא עוסקת גם בעולם המוזיקה, גם בעולם התיאטרון וגם בעולם הדוגמנות.

## ראו גם
* דוגמנות
* רשימת דוגמניות ישראליות
* רשימת דוגמנים ישראלים
* רשימת סוכני דוגמנים ישראלים
* הדוגמניות

## קישורים חיצוניים

* 
* 
* 
* 
* 
* 
* 
* 

## הערות שוליים

*
קטגוריה:ישראל: היסטוריה תרבותית
תעלת יוקטן

**תעלת יוקטן** (בספרדית: **Canal de Yucatán**) הוא מצר ים באמריקה האמצעית , המפריד בין חצי האי יוקטן ממערב וקובה ממזרח, ומקשר בין מפרץ מקסיקו מצפון לבין הים הקריבי מדרום.

רוחבה של התעלה הוא כ-200 קילומטר.

דרך התעלה מדרום לצפון זורם זרם גויאנה או זרם קריבי תחת השם "זרם יוקטן".

## קישורים חיצוניים

* 

## הערות שוליים

יוקטן
קטגוריה:חצי האי יוקטן
יוקטן
יוקטן
יוקטן
קטגוריה:מפרץ מקסיקו
קטגוריה:מקסיקו: גבולות
קטגוריה:קצרמר גאוגרפיה של מקסיקו
קטגוריה:קצרמר גאוגרפיה של קובה
פונקציה אדיטיבית

באלגברה, פונקציה **אָדִיטִיבִית** (או פונקציה **חיבורית**) היא פונקציה ששומרת על פעולת החיבור, כלומר פונקציה f \colon A \to B  מוגדרת כאדטיבית אם היא מקיימת את המשוואה \forall a,b \in A : f(a+b) = f(a) + f(b), הנקראת המשוואה הפונקציונלית של קושי. בתורת המספרים, פונקציה אריתמטית נקראת **אדיטיבית** אם היא מקיימת את השוויון  f(ab) = f(a) + f(b).

פונקציה אדיטיבית שהיא גם הומוגנית מסדר ראשון נקראת "פונקציה ליניארית".

באופן פורמלי, זהו מקרה פרטי של הומומורפיזם בין הקבוצות תחת פעולת החיבור: \varphi \colon (A,+) \to (B,+) .

## דוגמאות
* כל פונקציה ליניארית היא אדיטיבית.
* מכפלה פנימית היא אדיטיבית בשני המשתנים. בנוסף, היא הומוגנית מסדר ראשון במשתנה הראשון, ולכן גם ליניארית בו. מעל הממשיים, היא הומוגנית (וליניארית) גם במשתנה השני, אך מעל המרוכבים, היא לא הומוגנית, אלא "הומוגנית עד כדי הצמדה", ולכן אינה ליניארית בו.
* פונקציית ההצמדה f(T) = T^\star, המקבלת העתקה ליניארית (או מטריצה) ומחזירה את ההעתקה הצמודה לה (או את המטריצה הצמודה לה), אדיטיבית כאשר T מעל שדה אוקלידי, וליניארית אם T מעל שדה הממשיים.
* לכל n \in \Z, פונקציה המקבלת פונקציה מרוכבת ומחזירה את מקדם פורייה ה-n  שלה (כלומר הפונקציה: f _n(h) = \widehat{h}(n) כאשר h \colon \R \to \Complex), היא פונקציה אדיטיבית.

## ראו גם
* המשוואה הפונקציונלית של קושי
* פונקציה ליניארית
* פונקציה הומוגנית
* פונקציה כפלית

קטגוריה:מורפיזמים
קטגוריה:תורת החוגים
קטגוריה:פונקציות מתמטיות: מאפיינים
יאן קולאר

**יאן קולאר** (בסלובקית: **Ján Kollár**; 29 ביולי 1793 - 24 בינואר 1852) היה משורר, פוליטיקאי, ארכאולוג וסופר סלובקי. הוגה דעות מרכזי של אידאולוגיית הפאן-סלאביזם.

## ביוגרפיה
יאן קולאר גדל והתחנך בכפר מושובצה שבסלובקיה. עבד זמנית בתור מורה כדי לקבל מלגה ללימודים. בשנת 1849 קיבל משרת פרופסור בארכאולוגיה באוניברסיטת וינה. במהלך שנות חייו כתב קולאר 26 יצירות ספרותיות וחיבר 86 שירים.

קולאר הלך לעולמו ב-1852 בווינה.

ב-16 באוגוסט 1863 נשרף ביתו בשריפה והדבר היחיד שנשאר היה אסם.

## הנצחה
*1984 - על שמו קרוי האסטרואיד 20,991 Jánkollár

## קישורים חיצוניים

* 
* 
* 

קטגוריה:סלובקים
קטגוריה:סופרים סלובקים
קטגוריה:פוליטיקאים סלובקים
קטגוריה:כמרים סלובקים
קטגוריה:פרוטסטנטים
קטגוריה:בוגרי אוניברסיטאות ומכללות בגרמניה
קטגוריה:אישים שהונצחו בשטרות כסף צ'כוסלובקיים
קטגוריה:ילידי 1793
קטגוריה:נפטרים ב-1852
אריק השני, מלך נורווגיה

**אריק מגנוססון** (בנורדית עתיקה: **Eiríkr Magnússon**, בנורווגית: **Eirik Magnusson**; 1268 – 15 ביולי 1299) היה מלך נורווגיה מ-1280 ועד מותו.

## ראשית חייו
אריק היה בנם הבכור שנותר בחיים של מגנוס השישי ("המחוקק") ושל רעייתו, אינגבורג, בתו של אריק הרביעי, מלך דנמרק. ב-1273, כאשר מלאו לו חמש שנים, הוענק לו התואר מלך, לצד אביו, שתכנן לערוך לאריק טקס הכתרה כמלך-שותף כאשר ימלאו לו 12 שנים, בקיץ 1280. אף על פי כן, מגנוס מת לפני שזכה להגשים את תוכניתו ואריק היה למלך יחיד והוכתר ככזה במועד המתוכנן בברגן. בשנים בהן הוא היה עדיין קטין נמשלה נורווגיה על ידי מועצה מלכותית שבה היו חברים ברונים חשובים וככל הנראה גם אמו, המלכה אינגבורג האלמנה. ב-1282, לאחר שהגיע אריק לבגרות, הייתה ככל הנראה השפעה מרכזית למועצה זו על מלכותו של אריק. ב-1273 הוענק לאחיו, הוקון, התואר "דוכס נורווגיה" והחל מ-1280 הוא משל על שטח נרחב סביב לאוסלו וסטוונגר, בכפיפות לאריק. משכנו העיקרי של אריק היה בברגן.

## נישואין
ב-1281 נשא אריק לאישה את הנסיכה מרגרט מסקוטלנד, בתו של אלכסנדר השלישי, מלך סקוטלנד. מרגרט מתה שנתיים לאחר מכן כאשר ילדה את מרגרט, העלמה מנורווגיה, שהייתה מלכת סקוטלנד מ-1286 ועד למותה ב-1290. מותה של מרגרט הצית סכסוכי ירושה שהובילו לפרוץ מלחמות העצמאות הסקוטיות. לזמן קצר וללא הצלחה, טען אריק לכתר הסקוטי עבור עצמו מתוקף היותו יורשה של בתו.

בהמשך נשא אריק לאישה את איזבל, בתו של רוברט הראשון, מלך סקוטלנד. מנישואים אלו לא נולד אף בן זכר ששרד, למרות שנולדה להם בת, אינגבורג, שנישאה ב-1312 לוואלדמר, נסיך שוודיה והדוכס של פינלנד.

## מלך
תקופת מלכותו של אריק עמדה בעיקר בסימנה של המלחמה נגד דנמרק, שהתנהלה לסירוגין החל מ-1287 ועד 1295. מניע עיקרי למלחמה זו הייתה טענתו של אריק לירושת הכתר הדני בזכות אמו. ב-1287 הוא אף כרת ברית עם קבוצה של אצילים דנים, שהבולטים מביניהם היו יקוב נילסן, רוזן הלנד וסטיג אנדרסן הבידה, שהוצאו מחוץ לחוק בדנמרק עקב החשד לכאורה שהם רצחו את אריק החמישי, מלך דנמרק. אריק העניק לשניים מקלט בנורווגיה והוא עצמו יצא בראש צי נורווגי שיחד עם הגולים הדנים תקף את דנמרק ב-1289, העלה באש את העיר אלסינור ואיים על קופנהגן. תקיפות ימיות נוספות על דנמרק התקיימו ב-1290 וב-1293, עד שב-1295 נחתם שלום בין שתי הממלכות.

אריק כונה "שונא הנזירים", עקב יחסיו הרעועים עם הכנסייה.

עקב העובדה שאריק מת חשוך בנים, ירש אותו אחיו, הוקון החמישי. הוא נקבר בקתדרלה של ברגן, שב-1531 נהרסה.

## קישורים חיצוניים

* Eirik Magnusson (Store norske leksikon) 
* Eirik Magnusson 1280-1299 (Eirik Magnussons mynthistorie) 
* 

קטגוריה:מלכי נורווגיה
קטגוריה:ילידי 1268
קטגוריה:נפטרים ב-1299
צער גידול בנות - הדור הבא

**צער גידול בנות - הדור הבא** (באנגלית: **Fuller House**) היא סדרת סיטקום אמריקאית ששודרה בין השנים 2016–2020 המהווה סדרת המשך לסדרה "צער גידול בנות" (1987–1995). הסדרה נוצרה על ידי ג'ף פרנקלין  והופקה על ידי Jeff Franklin Productions ו-Miller-Boyett Productions בשיתוף עם Warner Horizon Television כסדרת מקור של רשת Netflix.

רוב צוות השחקנים הראשי של הסדרה המקורית שבו לגלם את דמויותיהן מסדרת-האם, חלקם כשחקנים קבועים בסדרת-הבת, וחלקם כאורחים. מרי קייט ואשלי אולסן, אשר גילמו יחדיו את דמותה של מישל טאנר ב"צער גידול בנות", הן השחקניות הראשיות היחידות של הסדרה המקורית, שלא לקחו חלק בצילומי סדרת ההמשך.

## שידור הסדרה
בתחילה, נטפליקס הזמינה 13 פרקים של הסדרה, ששודרו כולם לראשונה ב-26 בפברואר 2016. למרות קבלת הפנים הצוננת של המבקרים, חזרה הסדרה לעוד 3 עונות נוספות. העונה הרביעית עלתה לשידור ב-14 בדצמבר 2018, והעונה החמישית והאחרונה עלתה לשידור ב-6 בדצמבר 2019.

העונה השלישית חולקה לשני חלקים: עונה 3A ועונה 3B.

הסדרה הופצה בנטפליקס ישראל גם בדיבוב עברי.

### סקירת הסדרה

## תקציר העלילה
כמו בסדרה המקורית, הסדרה מתרחשת בסן פרנסיסקו. הדגש הוא על דמותה של ד"ר די.ג'יי. טאנר-פולר, אלמנה צעירה, שהיא רופאה וטרינרית ואמא לשלושה בנים - ג'קסון, מקס וטומי. לאחר שבעלה הכבאי, טומי, נהרג בעת מילוי תפקידו, סטפני טאנר, אחותה הצעירה, וקימי גיבלר, חברתה הטובה (שהיא עצמה פרודה מבעלה ומגדלת לבד את בתה רמונה), מתגייסות לעזרתה ועוברות לגור איתה ביחד, על מנת לעזור לה לגדל את שלושת הבנים, דיי ג'יי סטפני וקימי מתחתנות בסוף העונה החמישית. בבוקר שלאחר החתונה, רמונה, פרננדו וקימי עוזבים את בית משפחת טאנר וכך גם סטפני וג'ימי ביחד עם דניאל אך בסוף מתחרטים ונשארים לגור עם דיי ג'יי והבנים ג'קסון, מקס וטומי. בנוסף מתגלה שסטפני בהריון מג'ימי .

## שחקנים ודמויות
### דמויות ראשיות

### דמויות משנה

### דמויות אורחות

### עץ משפחת טאנר

## קישורים חיצוניים

* 

* 

## הערות שוליים

קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בסן פרנסיסקו
קטגוריה:זוכי פרס בחירת הנוער: סדרות
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2016
סתיו פיניש

**סתיו פיניש** (נולד ב-26 במרץ 1992) הוא כדורגלן ישראלי המשחק בעמדת הקשר במ.ס.טירה.

## קריירה
פיניש התחיל לשחק כדורגל בקבוצות הילדים של מכבי יבנה, ובגיל 14 עבר למחלקת הנוער של בני יהודה תל אביב. ב-10 במרץ 2012 ערך את הופעת הבכורה שלו בקבוצה הבוגרת של המועדון, בניצחון 5–1 על הפועל באר שבע במסגרת ליגת העל. בסיום עונה זו סיים את גיל הנוער והצטרף לקבוצה הבוגרת, אך התקשה לקבל את ההזדמנויות בהרכב הראשון ולרוב פתח על הספסל.

עם ירידתה של בני יהודה לליגה הלאומית בסיום עונת 2013/2014 הפך פיניש הפך לשחקן הרכב קבוע בקבוצה. ב-29 בספטמבר 2014 הבקיע את שער הבכורה שלו בקריירה, בניצחון 6–1 על מכבי יבנה, ובתום עונת 2014/2015 סיימה הקבוצה במקום הראשון ועלתה בחזרה לליגת העל. בעונת 2015/2016 המשיך פיניש לשחק בהרכב הקבוצה וערך 28 הופעות בליגה.

בעונת 2016/2017 כבש פיניש שער אחד ב-16 הופעות ליגה, וב-26 במאי 2017 זכה עם בני יהודה בגביע המדינה, כאשר נכנס כמחליף בהארכה במשחק הגמר וכבש את בעיטת ההכרעה השישית והאחרונה בדו-קרב הפנדלים בניצחון על מכבי תל אביב. בעונת 2017/2018 כבש שער אחד ב-32 הופעות ליגה.

ב-17 בספטמבר 2018 חתם פיניש בקבוצת מכבי נתניה, וב-29 בספטמבר ערך הופעת בכורה בקבוצה, כשנכנס כמחליף בניצחון 4–1 על מועדון ספורט אשדוד. ב-15 בינואר 2019 כבש בבעיטות ההכרעה במשחק גביע המדינה בו ניצחה קבוצתו את הפועל באר שבע, ואת שער הליגה היחיד שלו בעונת 2018/2019 כבש בניצחון 3–1 על בית"ר ירושלים. באותה עונה הגיע עם הקבוצה לגמר גביע המדינה, בו הפסידה קבוצתו 4–5 בפנדלים לבני יהודה.

לקראת עונת 2020/2021 חזר פיניש לבני יהודה. ב-17 באוגוסט 2021 שוחרר לבקשתו מהקבוצה. בדצמבר  הצטרף למ.ס. דימונה.

## תארים
;בני יהודה תל אביב
* גביע המדינה: 2016/2017

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:יבנה: כדורגלנים
קטגוריה:כדורגלני בני יהודה תל אביב
קטגוריה:כדורגלני מכבי נתניה
קטגוריה:כדורגלני מועדון ספורט דימונה
קטגוריה:בוגרי תיכון גינסבורג (יבנה)
קטגוריה:ישראלים שנולדו ב-1992
הוקאן יוהולט

**הוקאן יוהולט** (בשוודית: **Håkan Juholt**; נולד ב-16 בספטמבר 1962) הוא פוליטיקאי ודיפלומט שוודי, לשעבר יו"ר מפלגת הפועלים הסוציאל-דמוקרטית של שוודיה (בין 2011 ל-2012), המשמש מאז 2020 כשגריר שוודיה בדרום אפריקה. היה חבר הפרלמנט השוודי בשנים 1994–2016 וייצג את מחוז הבחירה של קאלמאר.

יוהולט נולד באוסקרשאמן שבקאלמאר. אחרי שסיים ללמוד בבית ספר, הוא הועסק כצלם ועיתונאי בעיתון  עבור מפלגת הפועלים הסוציאל-דמוקרטית השוודית במחוז קאלמאר. בתחילת שנות ה-80 פרסם ידיעות לעיתון מתנועת סולידריות.

## קריירה פוליטית
בין השנים 1984 ו-1990 היה חבר הנהלה בליגת הנוער הסוציאל-דמוקרטית של שוודיה . ב-1994 נבחר לריקסדאג.

לאחר זמן קצר – רק עשרה חודשים – כמנהיג המפלגה של הסוציאל-דמוקרטים, התפטר יוהולט בשנת 2012 לאחר ביקורת פנימית.

בספטמבר 2017 החל לשמש כשגריר באיסלנד, תפקיד שאותו סיים באוגוסט 2020. בספטמבר אותה השנה התמנה לשגריר בדרום אפריקה.

## קישורים חיצוניים

## הערות שוליים

קטגוריה:פוליטיקאים שוודים
קטגוריה:חברי הריקסדאג
קטגוריה:שגרירי שוודיה
קטגוריה:שגרירים באיסלנד
קטגוריה:שוודים שנולדו ב-1962
בנחמין אמדאו

**בנחמין אמדאו** (בספרדית: **Benjamin Amadeo**; נולד ב-22 באפריל 1984) הוא שחקן, זמר ומוזיקאי ארגנטינאי. הוא מוכר בעיקר בשל דמותו בתור תאו גורקי בטלנובלה המצליחה "כמעט מלאכים" (2010-2009).

## ביוגרפיה
בנחמין אמאדו נולד בבואנוס איירס, ארגנטינה. אביו הוא פוליטיקאי, ולו ארבעה אחים גדולים.

## קריירה
בנחמין אמדאו התחיל את הקריירה שלו בשנת 2002 בסדרה "1 מיליארדר" שבה שיחק בתפקיד לאוטרו. ב-2003 שיחק בטלנובלה "Son Amores" בתפקיד מתיאס, ב-2005 שיחק באופרת הסבון Una Familia Epecial (משפחה מיוחדת) בתפקיד עמנואל, ב-2006 שיחק בטלנובלה El Refugio (במקלט) בתפקיד בנחמין אלוורז, ב-2007 שיחק בטלנובלה רומיאו ויוליה בתפקיד לאונרדו קפוראלה, ב-2008 שיחק בטלנובלה Amanda O בתפקיד Demeo.

בשנים 2009–2010 שיחק בתפקיד ראשי את תאו גורקי בעונה השלישית והרביעית של סדרת הילדים והנוער "כמעט מלאכים" של המפיקה כריס מורנה.

בשנת 2011 שיחק תפקיד אורח בטלנובלה "יורשי הנקמה" בתפקיד אורח של אנדרס גוטיירס, בן דוד של מרסדס. באותה שנה שיחק בטלנובלה La Historia De La Primera Vez ("ההיסטוריה של הפעם הראשונה") בתפקיד מרקוס. ובהמשך שיחק בטלנובלה Maltratadas ("מוכה") בתפקיד לוסיו.

בשנת 2012 שיחק בטלנובלה Lus Unicos ("הייחודיים") בתפקיד כריסטיאן דרגיאן. בשנת 2013 בשתתף בתוכנית To Cara Me suena בתפקיד אלכס ג'ונס. סיפורים של לב בתפקיד גאסטון Historias de corazon. ב-2014 שיחק בטלנובלה Senores Papis את חוסה פבלו ארגורי. באותה שנה שיחק בטלנובלה Peligro sin codificar בתפקיד הומוריסט. 

בשנת 2015 שיחק בטלנובלה Elegidos (הנבחר) בתפקיד המושבעים המוזמנים. 

בשנת 2017 שיחק בסדרה פאני, המאוורר בתפקיד גאספר קמפוס.

## חיים אישיים
בין השנים 2010 -2015 ניהל מערכת יחסים עם השחקנית הזמרת לאלי אספוסיטו אותה הכיר על הסט של הטלנובלה "כמעט מלאכים".

## פילמוגרפיה

### טלוויזיה

### קולנוע

### תיאטרון

## פרסים ומועמדויות

## קישורים חיצוניים

קטגוריה:שחקני קולנוע וטלוויזיה ארגנטינאים
קטגוריה:זמרים ארגנטינאים
קטגוריה:מוזיקאים ארגנטינאים
קטגוריה:ארגנטינאים שנולדו ב-1984
עומר צלישר

**עומר צלישר** (נולד ב-22 בינואר 1993) הוא כדורגלן ישראלי המשחק בעמדת הקשר האחורי.

## קריירה
צלישר התחיל לשחק כדורגל בקבוצות הילדים של מכבי נתניה, וכשהיה בן 14 עבר למחלקת הנוער של בית"ר טוברוק. בקיץ  חתם בקבוצה הבוגרת של מכבי נתניה, וב-19 ביולי 2012 ערך את הופעת הבכורה שלו במועדון, בהפסד 1–2 לקופס הפינית במסגרת מוקדמות הליגה האירופית. ב-25 באוגוסט 2012 ערך את הופעת הבכורה שלו בליגת העל, במשחק מול הפועל חיפה שהסתיים בתיקו 0–0. במהלך העונה שולב צלישר לרוב כמחליף, וערך בסך הכל 24 הופעות בליגת העל בעונת 2012/2013, אשר בסופה ירדה הקבוצה לליגה הלאומית. בעונת 2013/2014 הפך צלישר לשחקן הרכב קבוע, וב-22 בנובמבר 2013 הבקיע את שער הבכורה שלו בקריירה בניצחון 2–1 נגד הפועל עפולה. בתום העונה חזרה מכבי נתניה לליגת העל והעפילה לגמר גביע המדינה, שם פתח צלישר בהרכב בהפסד 1-0 לעירוני קריית שמונה. בעונת 2014/2015 שותף ב-20 משחקים בליגה הבכירה. את שערו הראשון בליגת העל הבקיע ב-27 בספטמבר 2014, בהפסד 1–2 לעירוני קריית שמונה.

ב-18 באוגוסט 2015 חתם צלישר בהפועל ניר רמת השרון מהליגה הלאומית. ב-19 בינואר 2016 חזר לליגת העל כאשר חתם בעירוני קריית שמונה. את שערו היחיד במדי עירוני קריית שמונה כבש ב-2 באפריל 2016, בניצחון 2–0 על מכבי נתניה, ובסך הכל עד תום עונת 2016/2017 ערך 12 הופעות במדי הקבוצה. בעונת 2017/2018 שותף ב-24 משחקים ליגה.

ב-17 ביולי 2017 חתם צלישר בהפועל עפולה, ובעונת 2017/2018 ערך במדיה 34 הופעות בליגה הלאומית וכבש שישה שערים.

ב-23 באוגוסט 2018 צלישר חתם בהפועל רמת גן. ב-17 בינואר 2019 חתם צלישר בהפועל כפר סבא.

ב-6 בפברואר 2020 חתם צלישר בהפועל פתח תקווה. ב-30 ביוני 2020 שוחרר מהקבוצה.

ב-19 באוגוסט 2020, צלישר חתם בהפועל אום אל-פחם מהליגה הלאומית.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני בית"ר טוברוק
קטגוריה:כדורגלני מכבי נתניה
קטגוריה:כדורגלני הפועל רמת השרון
קטגוריה:כדורגלני עירוני קריית שמונה
קטגוריה:כדורגלני הפועל עפולה
קטגוריה:כדורגלני הפועל רמת גן
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:כדורגלני הפועל אום אל-פחם
קטגוריה:זכרון יעקב: כדורגלנים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1993
תסמונת סטיבנס-ג'ונסון

**תסמונת סטיבנס-ג'ונסון** (באנגלית: **Stevens-Johnson syndrome**) היא תגובה אלרגית נדירה של העור וללא התערבות עלולה אף לסכן חיים. התגובה האלרגית מתרחשת בעקבות נטילת תרופות כגון פרצטמול (אקמול) וקשורה לתסמונת DRESS.

שכיחות התסמונת באוכלוסייה היא כאחד למיליון מדי שנה (השכיחות עולה בקרב חולי איידס ומגיעה לפי אלף מהאוכלוסייה הכללית). בתסמונת סטיבנס-ג'ונסון נוצרת היפרדות של העור בליווי שלפוחיות עקב נמק תאי השכבה העליונה של העור (האפידרמיס). הנמק מתרחש כתוצאה מתהליכים בתיווכה של המערכת החיסונית. הפסקה מיידית של נטילת התרופה החשודה בגרימת תסמונת סטיבנס-ג'ונסון יכולה להקטין את הסיכון למוות כתוצאה מהתסמונת.

## קישורים חיצוניים

## הערות שוליים

סטיבנס-ג'ונסון
קטגוריה:מחלות נדירות
הוקון החמישי, מלך נורווגיה

**הוקון מגנוססון** (בנורדית עתיקה: **Hákon Magnússon**, בנורווגית: **Håkon Magnusson**; 10 באפריל 1270 – 8 במאי 1319) היה מלך נורווגיה מ-1299 ועד מותו.

## חייו
הוקון היה בנם הצעיר ביותר שנותר בחיים של מגנוס השישי ("המחוקק") ושל רעייתו, אינגבורג מדנמרק. מצד אמו הוא היה צאצא של אריק הרביעי, מלך דנמרק. ב-1273 הוכרז אחיו הבכור, אריק כמלך-שותף תחת מלכותו של אביהם, מגנוס השישי. באותה עת הוענק להוקון התואר "דוכס נורווגיה" ולאחר מות אביו משל הוקון על אזור רחב סביב לאוסלו וסטוונגר, בכפיפות לאריק. הוקון ירש את כס המלכות כאשר מת אחיו אריק ללא יורשים זכרים.

הוקון נשא לאישה את יופמיה, בתו של גינתר, רוזן ארנשטיין. ב-1312 נישאה בתו החוקית היחידה, אינגבורג, לדוכס השוודי אריק, אחיו הצעיר של בירגר, מלך שוודיה. בנם, מגנוס הרביעי, מלך שוודיה, ירש את הוקון החמישי כמלך נורווגיה. בנוסף הייתה להוקון בת בלתי חוקית בשם אגנס.

במהלך תקופת מלכותו של הוקון, עברו בהדרגה הפונקציות של עיר הבירה מברגן לאוסלו, למרות שבשום עת לא יצאה הצהרה רשמית על כך. הוקון קשור גם לבנייתה של טירת אקרשהוס באוסלו ושל מבצר בוהוס (כיום בשוודיה). במהלך תקופת מלכותו הוא המשיך במדיניות המלחמתית של אחיו כנגד דנמרק, אך ב-1309 הוא כרת סוף סוף חוזה שלום שבאופן כללי שם קץ לתקופת המלחמות בין שתי הממלכות. בענייני הפנים הוא ניסה באופן נמרץ ובהצלחה להגביל את כוחם של האצילים ולחזק את מעמד המלוכה.

הוקון החמישי מת ב-1319 ונכדו, מגנוס הרביעי, מלך שוודיה, שהיה אז בן שלוש, ירש את כסאו תחת השם מגנוס השביעי, מלך נורווגיה. בתו של הוקון, אינגבורג, הוכרה כעוצרת של בנה.

הוקון החמישי נקבר בכנסייה מריה הקדושה באוסלו. שרידיהן של שתי גופות, שהסברה היא שהן של הוקון ושל יופימיה, התגלו בחפירות שנערכו בהריסות הכנסייה והועברו למאוזולאום המלכותי בטירת אקרשהוס.

## קישורים חיצוניים

* 
* 

קטגוריה:מלכי נורווגיה
קטגוריה:ילידי 1270
קטגוריה:נפטרים ב-1319
הארי פ. בירד

**הארי פלאד בירד האב** (באנגלית: **Harry Flood Byrd, Sr.**; 10 ביוני 1887 — 20 באוקטובר 1966) היה פוליטיקאי ומוציא לאור אמריקאי, סנאטור, מושל וירג'יניה, ומנהיג המפלגה הדמוקרטית בווירג'יניה. הוא תפקד כמנהיג "הקואליציה השמרנית" בסנאט של ארצות הברית, שמנע את מרבית החקיקה הליברלית מ-1937.

## ביוגרפיה
בירד נולד בעיירה מרטינסבורג שבווירג'יניה המערבית. הוא היה צאצא לאחת המשפחות הראשונות שיישבו את וירג'יניה והקימו בה מטעים רחבי ידיים במאה ה-17. אחיו היה חלוץ התעופה האמריקאי ריצ'רד בירד, חוקר הקוטב הצפוני והדרומי, ומהראשונים שחצו את האוקיינוס האטלנטי בטיסה ישירה.

בירד החל תחילה כמוציא לאור של העיתון של אביו, "Winchester Star", ב-1903, ובהמשך רכש מספר עיתונים נוספים. בתקופה זו עוצבו עמדותיו הכלכליות, שליוו אותו בהמשך דרכו הפוליטית. ב-1908 הפך לנשיא חברת הכבישים "Valley Turnpike". ב-1915 נבחר לראשונה לסנאט של וירג'יניה.

בירד נחשב דמות משמעותית בתהליך הארגון-מחדש והמודרניזציה שעברה ממשלת וירג'יניה, ומהדמויות הדומיננטיות ביותר במפלגה הדמוקרטית של וירג'יניה במחצית הראשונה של המאה ה-20. ב-1925 נבחר למושל וירג'יניה, וב-1933 נבחר לסנאט האמריקאי, שם כיהן עד 1965. הוא הפעיל בסנאט שיטת קבלנות-קולות יעילה, שהשפיעה מאוד על החקיקה והפוליטיקה בתקופתו; היא כונתה על שמו "Byrd Organization".

בירד נודע גם בשל עמדותיו הפוליטיות הגזעניות, והוא תמך בין השאר בהפרדה גזעית בין שחורים ללבנים. הוא התנגד בתוקף לאינטגרציה גזעית בבתי הספר הציבוריים, ודווקא לאחר פסק דין בראון נגד מועצת החינוך פעל במהירות לסגירתם של מספר מערכות בתי ספר ציבוריים מעורבים בווירג'יניה בשנים 1959-1964 (עד שבית המשפט עצר זאת בסוף שנות ה-60, בטענה שהמהלך מנוגד לחוקת ארצות הברית). בעקבות זאת נמנעו לימודים ממספר רב של תלמידים שחורים במחוזות אחדים בווירג'יניה, והם כונו "הדור האבוד".

בירד פרש מהסנאט ב-1965 מסיבות בריאותיות. בנו, הארי פ. בירד הבן, המשיך בעקבותיו והחליף אותו כמייצג וירג'יניה בסנאט. 

בירד היה נשוי לאן דגלאס בוורלי, והיו לו 4 ילדים. הוא מת מסרטן המוח ב-1966, בגיל 79.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1659-1660


## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי וירג'יניה המערבית
קטגוריה:מושלי וירג'יניה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי הסנאט של ארצות הברית מווירג'יניה
קטגוריה:סנאטורים חברי המפלגה הדמוקרטית
קטגוריה:מועמדים לנשיאות ארצות הברית ב-1960
קטגוריה:אמריקאים שנולדו ב-1887
קטגוריה:אמריקאים שנפטרו ב-1966
לואי זמפריני

**לואיס סילבי "לואי" זמפריני** (**Louis Silvie "Louie" Zamperini**; 26 בינואר 1917 – 2 ביולי 2014) היה שבוי מלחמה אמריקאי ממלחמת העולם השנייה, מטיף נוצרי, ורץ למרחקים אולימפיים.

זמפריני ייצג את ארצות הברית באולימפיאדת ברלין שהתקיימה בשנת 1936 בריצת 5000 מטר וסיים במקום השמיני.

בשנת 1941 התגייס לחילות האוויר של צבא ארצות הברית ושימש כמטילן במטוס B-24 ליברייטור. בעת שהיו זמפריני וצוותו במשימת חיפוש מטוס אמריקני שנעלם, התרסק מטוסם בעצמו. לאחר שנסחף במימי האוקיינוס במשך 47 ימים, נחת על אחד מאיי מרשל שהיו בשליטה יפנית. זמפריני נלקח למחנה שבויים ביפן שם עונה.

ביוגרפיה שכתבה לורה הילנברנד על זמפריני בשם **בלתי שביר**, בוימה על ידי אנג'לינה ג'ולי לסרט לא נשבר.

## ילדותו
לואי נולד ב-26 בינואר 1917 באוליאן שבניו יורק לאנטוני זמפריני וללואיז דוסי, ילידי ורונה שבאיטליה. אחיו הגדול פיט ואחיותיו הצעירות וירג'יניה וסילביה. לאחר שחלה לואי בן השנתיים בדלקת ריאות, עקרה משפחת זמפריני בעצת רופא ילדים לקליפורניה, שבה מזג האוויר החמים היטיב עמו, והתיישבה בעיירה טורנס.

## קריירה אולימפית
לואי ייצג את ארצות הברית במשחקים האולימפיים של-1936 בברלין שבגרמניה הנאצית. הישג בולט שלו נרשם בריצת 5000 מטר כאשר סיים במקום השמיני. לואי משך את תשומת לבו של היטלר בזכות הקפת הסיום המהירה שלו.

## במלחמת העולם השנייה
במלחמת העולם השנייה, התגייס לואי לחיל האוויר האמריקני שם היה למטילן. באחת המשימות שאליו נשלח לחפש מטוס שאבד באוקיינוס ולחלץ את הצוות שהיה בו, מטוסו אף הוא התרסק בלב ים. רק שלושה נצלו בהתרסקות ושהו במשך 47 ימים, ניזונים מדגים שתפסו וממי גשם ששתו. אחד מחבריו לטיס נפטר, וסירת ההצלה נסחפה אל חופי איי מרשל שהיו בשליטה של האימפריה היפנית. לואי וחברו ראסל אלן פיליפס ("פיל") נשלחו למחנה, בו עונו, ולאחר מכן הופרדו כאשר הגיעו לטוקיו. לואי הגיע למחנה שבויים בטוקיו, שעליו פיקד רב-טוראי מוטסוהירו וטאנבה שכינויו היה "הציפור". לאחר תקופה ממושכת, קודם מפקד המחנה ועזב למחנה אחר, לשם נשלח לאחר מכן גם לואי. לואי הפגין כוח סיבולת יוצא דופן, ועמד בכל העינויים.
ב-1945 שוחרר לואי וחזר לארצות הברית אחרי המלחמה, שם זכה בעיטורים אחדים.

## לאחר המלחמה
לאחר המלחמה התחתן לואיס עם בחירת ליבו סינתיה אפלווייט ונולדו להם בת ובן. כמו כן הוא גם שמר על קשר טוב עם חברו פיליפס למשך זמן רב. לואי הגשים לבסוף את חלומו לשוב ולרוץ באולימפיאדה ורץ עם הלפיד האולימפי בגיל 80 ביפן. בנוסף הוא קיים את הבטחתו בעת שנסחף בלב ים עם סירתו, ולבסוף הפך לנוצרי אדוק.

## מותו

לואיס נפטר כאשר הוא בן 97 בשנת 2014 בקליפורניה, והספיק לראות גרסה מוקדמת של הסרט "לא נשבר", המספר את קורות חייו, שביימה אנג'לינה ג'ולי.

## קישורים חיצוניים

* 

* 

## הערות שוליים

קטגוריה:אמריקאים ילידי מדינת ניו יורק
קטגוריה:אתלטים אולימפיים אמריקאים
קטגוריה:אמריקאים ממוצא איטלקי
קטגוריה:בוגרי אוניברסיטת דרום קליפורניה
קטגוריה:קצינים אמריקאים במלחמת העולם השנייה
קטגוריה:מעוטרי לב הארגמן
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:אמריקאים שנשבו במלחמת העולם השנייה
קטגוריה:אתלטים באולימפיאדת ברלין (1936)
קטגוריה:אנשי צוות אוויר אמריקאים
קטגוריה:אישים שנעלמו ואותרו
קטגוריה:מדינת ניו יורק: אתלטים
קטגוריה:אמריקאים שנולדו ב-1917
קטגוריה:אמריקאים שנפטרו ב-2014
תל א-רימאח

**תל א-רימאח **הוא אתר ארכאולוגי במחוז נינוה בעיראק, כ-80 ק"מ ממערב לנינוה, באזור העיר סינג'אר. זיהויה של העיר העתיקה ששכנה באתר אינו ודאי; החוקרים הציעו את **קטרה** או **קראנה**.

## היסטורית התיישבות
האתר היה מיושב כנראה כבר באלף השלישי לפנה"ס. לשיא גדולתו הוא הגיע באלף השני לפנה"ס בתקופה הבבלית הקדומה, ובתקופת ממלכת מיתני. תקופת פריחה נוספת הייתה בתקופה האשורית החדשה. שתי הערים העתיקות קטרה וקראנה, מהאלף השני לפנה"ס, שכנו באזור התל העתיק, הממצאים לא העלו זיהוי ודאי של התל.

## המחקר הארכאולוגי
האזור נסקר בשנת 1938 על ידי הארכאולוג הבריטי סיטון לויד. האתר של תל א-רימאח נחפר בין השנים 1964–1971 על ידי משלחת של המכון הבריטי ללימודי עיראק, בראשות דייוויד אוטס . בין הממצאים שנחפרו באתר היו מקדש וארמון מתחילת האלף השני לפנה"ס. הארמון והחצר שלו היו מעוטרים ב-50 עמודים שעוצבו כמו עמודי עץ דקל. קוטר העמודים היה 60 ס"מ בדומה לגזע דקל בטבע. עיצוב עמודים דומה נמצא גם בארמון בתל ליילאן. מבנה מהתקופה הנאו-אשורית הממצאים כללו גם מספר לוחות בכתב יתדות המתוארכות לתקופתו של זמרי-לים מלך מארי, שמלך במאה ה-18 לפנה"ס. רוב הלוחות היו מהארכיון הפרטי של אילתאני אשתו של מושל קראנה.

### מצבת אדד־ניררי
ממוזער|מצבת אדד־ניררי מתל רימאח
הממצא המפורסם ביותר מהאתר הוא מצבת אדד־ניררי השלישי המציינת את שמו של המלך יואש מלך ישראל כמעלה מס למלך אשור. לאחר הקדשה לאל אדד פותח אדד־ניררי הגוף הכתובת:לאחר מכן, בקטע מקוטע, מספר אדד־ניררי שציווה על נרגל־ארש, מושל כמה אזורים (ביניהם סוחֿי , ענת ורַצַפַה ), להקים כפרים רבים, בפירוט מספריהם בכל מחוז; וקללה בשם האלים הגדולים לכל מי שימחק שם אחד מהשמות על המצבה.

## ראו גם
* רשימת ממצאים מרכזיים בארכאולוגיה מקראית

## לקריאה נוספת

* 
* 


## קישורים חיצוניים
* Tell al-Rimah: History of archaeological research
* תמונה של התל, משנת 1989

## הערות שוליים

קטגוריה:עיראק: אתרים ארכאולוגיים
קטגוריה:ערים עתיקות שנהרסו
לידיה איסק

**לידיה איסק **(ברומנית: **Lidia Isac**; נולדה ב-27 במרץ 1993) היא זמרת פופ מולדובנית שנבחרה לייצג את מולדובה בשיר "Falling Stars" באירוויזיון 2016 שהתקיים בסטוקהולם, בירת שוודיה, לאחר שזכתה בגמר הלאומי ב-27 בפברואר.

איסק התחרתה בחצי הגמר הראשון ולא העפילה לגמר. היא זכתה ב-33 נקודות, אשר העניקו לה את המקום ה-17, מתוך 18.

בעבר הייתה איסק חברה בצמד Glam Girls, שהשתתף בגמרים לאומיים לייצוג מולדובה בתחרויות בשנים 2013, 2014 ו-2015, ללא הצלחה.

## קישורים חיצוניים

קטגוריה:משתתפי אירוויזיון 2016
קטגוריה:זמרות מולדובניות
קטגוריה:נציגי מולדובה באירוויזיון
קטגוריה:ילידות 1993
גנאיוס פולביוס קנטומלוס (קונסול בשנת 229 לפנה"ס)

**גנאיוס פולביוס קנטומלוס** (בלטינית: **Gnaeus Fulvius Centumalus**; המאה ה-3 לפנה"ס) היה מגיסטראט רומאי, שהתבלט במהלך המלחמה האילירית הראשונה כנגד המלכה טאוטה .

## ביוגרפיה
הוא היה נצר למשפחת הפלביי אחת המשפחות המפורסמות ביותר ברומא באותה תקופה. פרידריך מינצר מעריך שהוא היה נכדו של גנאיוס פולביוס מקסימוס קנטומלוס שהיה קונסול בשנת 298 לפנה"ס ודיקטטור בשנת 263 לפנה"ס.

על הקריירה הפוליטית המוקדמת שלו לא ידוע דבר. הוא נבחר לתפקיד הקונסול בשנת 229 לפנה"ס יחד עם לוקיוס פוסטומיוס אלבינוס. אותה שנה הצטרפה רומא אל הליגה האכאית הליגה האיטולית ופולייס יווניות נוספות והכריזה מלחמה על האילירים בהנהגת המלכה טאוטה. קנטומלוס נבחר להנהיג את הצי הרומי ואלבינוס קיבל את הצבא הרומי תחת פיקודו. קנטומלוס יצא אל איליריה עם 200 ספינות, ותכנן לעגון באי קורקירה. אולם אז הובסו האכאים והאיטולים בקרב פאקסוי בידי האילירים, והאי נכבש בידי אלו האחרונים. 

טאוטה מינתה את אחד מקציניה דמטריוס כמושל האי. אולם מסיבה לא ברורה החליט דמטריוס לערוק לצד הרומאי. פוליביוס כותב שדמטריוס "נחשד בעיני טאוטה וחשש מפניה". הוא יצר קשר עם קנטומלוס והסגיר לידיו את העיר הייתה זו למעשה המושבה היוונית הראשונה שנפלה בידי הרומאים. לאחר מכן תקף פולביוס מהים את אפולוניה תוך שיתוף פעולה עם אלבינוס מהיבשה. לאחר עוד מספר קרבות נמלטה טאוטה עם מלווים מעטים אל עיר המבצר ריצון. הרומאים כרתו ברית שלום עם טאוטה, היא התחייבה לא לשוט באזורים יווניים או רומאיים ולסגת מכל אילריה למעט חלקים מעטים. הרומאים סיפחו לעצמם חלקים אחרים, ומינו את דמטריוס כמושל מטעמם על השטחים שלא כבשו.

לאחר מכן לא ידוע עליו דבר. הוא היה ככל הנראה אביו של מגיסטראט בעל אותו השם אשר שימש כקונסול בשנת 211 לפנה"ס.

## הערות שוליים

קטגוריה:רומאים במלחמה הפונית השנייה 
קטגוריה:קונסולים ברפובליקה הרומית 
קטגוריה:רומאים בתקופת הרפובליקה
נמר סרי-לנקה

**נמר סרי-לנקה** (שם מדעי: *Panthera pardus kotiya*) הוא תת-מין של נמר המצוי אך ורק באי סרי לנקה שמדרום להודו.
## מאפיינים
תת-מין זה קטן מעט מהנמר ההודי ומגיע למשקל ממוצע של 30 ק"ג ולאורך 110-150 ס"מ. הזכרים יותר גדולים וגם יותר תוקפניים מהנקבות. הראש שלהם יותר כהה עם אוזניים יותר מוארכות והם מעט יותר כהים בפרוותם משאר הנמרים.

הם חיים בטבע רק בסרי לנקה וחיים ביערות גשם, יער שפילה וסביבה הררית עד גובה 2,000 מטר מעל הקרקע. הם נפוצים בעיקר בפארק הלאומי יאלה , שבדרומה של סרי לנקה.

הנמרים הם טורפי העל היבשתיים של סרי לנקה שבה אין טיגריסים, אריות, דולים או זאבים. אלו ציידי מארב המתגנבים אל טרפם מבין הצמחייה, מזנקים לעבר צווארו ומפילים אותו במהירות. הטרף העיקרי שלהם הוא אייל נקוד, אייל סמבר, מונטיאק מצוי, חזירי בר וקופים, אך גם מינים קטנים יותר של יונקים, עופות וזוחלים. הוא מספיק חזק כדי להתגבר על תאו המים המבוית המצוי ברחבי סרי לנקה.

נמרים אלה ניצודו כמויות עד שהגיעו לסכנת הכחדה.

## קישורים חיצוניים

## הערות שוליים

240px|מרכז|ממוזער|זוג נמרים סרי לנקים 

קטגוריה:בעלי חיים שתוארו ב-1956
קטגוריה:טקסונים שתוארו בידי פאולס אדוארד פיריס דראניאגאלה
קטגוריה:נמר
קטגוריה:סרי לנקה: מינים אנדמיים
קטגוריה:סרי לנקה: יונקים
קטגוריה:יונקים ביערות הגשם של תת-היבשת ההודית
צ'ונגג'ין

**צ'וֹנְגְגִ'ין** (בקוריאנית: **청진시**) היא עיר הבירה של מחוז צפון האמגיונג, המחוז הצפון מזרחי של קוריאה-הצפונית. היא העיר השלישית בגודלה במדינה (אחרי פיונגיאנג והמהונג) ומכונה לעיתים *"עיר הברזל"*. צ'ונגג'ין היא עיר נמל השוכנת על גדותיו המערביים של ים יפן.

## היסטוריה
צ'ונגג'ין הייתה כפר דייגים קטן עד לסיפוח האימפריה הקוריאנית (1897–1910) על ידי יפן בשנת 1910. שנת היווסדה לא ידועה.
פירוש האותיות הסיניות המייצגות את שמה הוא *"מעבר הנהר"*.

במהלך מלחמת יפן-רוסיה (1904–1905), נחתו כוחות יפניים בצ'ונגג'ין וייסדו במקום בסיס אספקה, לאור קרבתו לקווים הקדמיים של מנצ'וריה. היפנים נשארו שם גם לאחר תום המלחמה ובשנת 1908 הכריזו על העיר כנמל פתוח לסחורות קוריאניות וכנקודת קצה עבור סחורות המגיעות מסין. בתקופה זו נודעה העיר בשם "סֵיישִין" (מפני שכך מבוטאות אותיות השם הסיניות על ידי יפנים).

בשנת 1945 נכבשה העיר, לאחר התנגדות קלה, על ידי הסובייטים, כמה ימים בלבד לפני סיום מלחמת העולם השנייה. תחת שלטון צפון קוריאה, העיר נשארה מרכז תעשייתי וצבאי חשוב.

## קישורים חיצוניים

* 

קטגוריה:קוריאה הצפונית: ערים
קטגוריה:ים יפן: ערי נמל
יצחק מאיר השיל (מז'יבוז'-חיפה)

רבי **יִצְחָק מֵאִיר הֶשִׁיל** (ה'תרס"א, 1901 – י"ט באב ה'תשמ"ה, 6 באוגוסט 1985) היה אדמו"ר חסידי, השישי בשושלת אפטא-זינקוב.

## קורות חיים
יצחק מאיר נולד בשנת תרס"א לרבי ישראל שלום יוסף ולבת שבע טריינא השיל, נישא לשרה טרינא בתו של רבי מנחם נחום רבינוביץ מקנטקוזבה. לאחר פטירת אביו כיהן כאדמו"ר במז'יבוז' ואחר כך באודסה. בהיותו במז'יבוז' קנה מדודו רבי משה מרדכי את בית הכנסת של סבו רבי אברהם יהושע השיל מאפטא ועמד על המשמר נגד הקומוניסטים שרצו להחרים את בית הכנסת ואף כשאיימו עליו שיהרגוהו לא נרתע. לאחר מכן עבר לאודסה שם הקים את חצרו במחתרת. דאג לחיילים היהודים שהגיעו לעיר ופרנסם.

עלה לישראל אחרי מלחמת העולם השנייה. לאחר זמן עבר לארצות הברית שם הקים בית כנסת בשם "כנסת ישראל" על שם אביו ובשנת תשכ"ח (1967/8) שוב חזר לישראל והקים בחיפה בית מדרש בשם "אוהב ישראל" וכולל אברכים בשם "צרור המור", אליו התקבלו רק אברכים ששירתו בצה"ל. היה מפורסם כבעל תפילה מעולה וכבעל חסד. כמו אדמו"רים נוספים משושלת רוז'ין, היה ידוע כתומך נלהב של הציונות והמדינה ובפרט של צה"ל. היה מנשיאי ישיבת תפארת ישראל על שם זקנו רבי ישראל מרוזין. נפטר בי"ט באב תשמ"ה ונקבר בהר הזיתים.

דברי תורתו יצאו לאור בספר "אור המאיר" חתנו היה הרב נחמיה גליקמן בן רבי נפתלי אדמו"ר מקוידנוב סוסנוביץ.

## קישורים חיצוניים
* 

## הערות שוליים

קטגוריה:אדמו"רי אפטא-זינקוב
קטגוריה:רבנים אוקראינים
קטגוריה:עולים לאחר מלחמת העולם השנייה
קטגוריה:חיפה: אדמו"רים
קטגוריה:רבנים ביישוב
קטגוריה:אדמו"רים אמריקאים
קטגוריה:יהודים הקבורים בהר הזיתים: חלקות החסידים
קטגוריה:ישראלים שנולדו ב-1901
קטגוריה:ישראלים שנפטרו ב-1985
הנרי מארי

**הנרי אלכסנדר מארי** (באנגלית: **Henry Alexander Murray**; 13 במאי 1893 – 23 ביוני 1988) היה פסיכולוג אמריקאי, ששימש מרצה ומנהל הקליניקה הפסיכולוגית בבית הספר לאמנויות ומדעים באוניברסיטת הרווארד. מארי פיתח, יחד עם כריסטיאנה מורגן , מבחן השלכה להערכת מאפייני אישיות, המוכר בשם מבחן TAT (מבחן התפסת נושא).

מארי, בעל תואר ראשון (.B.A) בהיסטוריה מאוניברסיטת הרווארד, משנת 1915. סיים תואר שני ברפואה (.M.D)  בקולג' לרופאים ומנתחים באוניברסיטת קולומביה ותואר שני (.M.A) בביולוגיה מאוניברסיטת קולומביה בשנת 1919. הוא קיבל את הדוקטורט (PhD) שלו בביוכימיה מאוניברסיטת קיימברידג' ב-1928, בגיל 35. התעניינותו בפסיכולוגיה נוצרה כאשר החל לקרוא את יצירותיהם של קרל יונג וזיגמונד פרויד. הוא החל ללמד פסיכולוגיה באוניברסיטת הרווארד בשנת 1927 וכיהן כמנהל המרפאה הפסיכולוגית של הרווארד משנת 1928 עד 1937, אז פרסם את ספרו הידוע ביותר, "מחקרים באישיות".

## קישורים חיצוניים

* 

* Harvard University, Harvard Faculty of Arts and Sciences, Department of Psychology, Henry Murray

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:פסיכולוגים אמריקאים
קטגוריה:בוגרי אוניברסיטת הרווארד
קטגוריה:בוגרי בית הספר לרפואה באוניברסיטת קולומביה
קטגוריה:סגל אוניברסיטת הרווארד
קטגוריה:אמריקאים שנולדו ב-1893
קטגוריה:אמריקאים שנפטרו ב-1988
אלימלך (פירושונים)

קטגוריה:שמות פרטיים עבריים לגברים
קטגוריה:שמות משפחה
קטגוריה:שמות פרטיים תאופורים
גשר מעלית

300px|ממוזער|שמאל|אנימציה של פעולת גשר מעלית
250px|ממוזער|שמאל|גשר ז'אק שאבאן-דלמס בבורדו שבצרפת
**גשר מעלית** הוא טיפוס של גשר נפתח הנטוי על גבי נתיב מים. חלקו הנע של הגשר מחובר בשני צידיו למגדלים או למגבהים ומתרומם בעת הצורך אנכית על מנת לאפשר לכלי שיט לעבור תחתיו, כאשר הוא נותר מקביל למישור הכביש של הגשר.

לטיפוס זה של גשר יש יתרונות על פני טיפוסים אחרים של גשרים נעים. עלות בנייתו היא נמוכה יותר בדרך כלל. כמו כן משקל הנגד שיש לשלב בגשר צריך להיות זהה למשקלו של המרכיב הנע, בעוד שבגשר המתרומם בזווית ביחס למישור שלו נחוץ משקל נגד גדול בהרבה. לכן ניתן לבנות את הגשר מחומרים כבדים יותר, המתאימים למשל לגשרי רכבת.

ברבים מגשרי המעלית נעשה שימוש במגדלים אנכיים, אך בחלקם נעשה שימוש דווקא במגבהים הידראוליים הממוקמים מתחת למפלס הגשר (ואז הגשר מכונה גשר שולחן ).

החיסרון העיקרי של גשרי מעלית הוא המרווח האנכי המצומצם המתקיים מתחתיהם לשם מעבר כלי שיט, הנובע מכך שהגשר נותר תלוי אנכית מעל נתיב השיט.

טיפוס גשר הדומה לגשר המעלית הוא הגשר השוקע , שבו מונמך מפלס הגשר אל מתחת לפני המים של נתיב השיט שהגשר ממוקם לרוחבו.

## דוגמאות לגשרי מעלית
*גשר המעלית הגדול בעולם הוא גשר ארתור קיל , הנטוי על גבי מצר ארתור שבין סטטן איילנד למדינת ניו ג'רזי שבארצות הברית. הוא כולל שני מגדלים בגובה של 66 מטרים. אורך חלקו הנע הוא 170 מטרים ותחתיו תעלה ברוחב של 150 מטרים. גובהו מעל מפלס המים הממוצע תחתיו הוא 9.4 מטרים בעת שהגשר סגור ו-41 מטרים בעת שהוא מורם.
*גשר דנציגר בניו אורלינס הוא גשר המעלית הרחב ביותר בעולם ונושא עליו שבעה נתיבי נסיעה.
*גשר ז'אק שאבאן-דלמאס הנטוי על נהר הגארון בבורדו שבצרפת, שנחנך ב-2013, הוא גשר המעלית הגדול באירופה, באורך של 110 מטרים.

## קישורים חיצוניים

* גשרי מעלית, באתר StructuraE

קטגוריה:ערכים שבהם תבנית בריטניקה אינה מתאימה
מעלית
פונקציית גאוס

[ממוזער|360px|[התפלגות נורמלית היא מקרה פרטי של גאוסיאן.|טקסט=]]
**פונקציית גאוס** (באנגלית: **Gaussian function**; נקראת גם **גאוסיאן**) היא פונקציה מתמטית בעלת שימושים רבים במתמטיקה, פיזיקה ומדעי המחשב. פונקציה זו נקראת על שם קרל פרידריך גאוס. 
צורתה המתמטית היא: 

f\left(x\right) = a e^{- { \frac{(x-b)^2 }{ 2 c^2} } }

פונקציית הגאוסיאן מכונה בשם פונקציית הפעמון כפי שניתן להיווכח מצורתה הייחודית. בפונקציה, שמיוצגת לרוב על ידי שלושה פרמטרים, הפרמטר a מבטא את הגובה של הגאוסיאן, הפרמטר b מבטא את מיקום המרכז של הגאוסיאן, ו-c מבטא את רוחבו של הגאוסיאן. 

הגאוסיאן משמש בהסתברות כפונקציית הצפיפות של ההתפלגות הנורמלית, שם מקשרים בין הפרמטרים a,c לבין הממוצע של המשתנה, וכן סטיית התקן שלו. 

אינטגרל על גאוסיאן מבוצע באמצעות מעבר לקואורדינטות פולריות, שמפשט את האינטגרל באמצעות היעקוביאן ומקל על החישוב.

גם כאשר עוסקים בהילוך שיכור הגאוסיאן מופיע, וכן במקרה הרציף של הילוך שיכור - פתרון משוואת הדיפוזיה אשר שניהם מתארים תנועה אקראית.

החשיבות של הגאוסיאן, ומקור הופעתו בטבע, היא בחוק המספרים הגדולים - חוק מתמטי, אשר לפיו סכום של משתנים אקראיים רבים שאינם תלויים ישאף (באופן מסוים מאוד) לגאוסיאן. כך למשל מתקבל המופע של הגאוסיאן בהילוך שיכור.

הפונקציה מופיעה במקומות רבים, כגון ציוני מבחנים ותוצאות מבחני אינטליגנציה (IQ).

כאשר מתבוננים בשטח שמתחת לגאוסיאן בטווח עד סטיית תקן אחת מהממוצע, מתקבל שטח המהווה כ 68\% מתוך השטח שנמצא מתחת לגאוסיאן זה נובע מהחוק האמפירי . אם מדובר בגאוסיאן שמייצג התפלגות, אז המשמעות היא ש 68\% מהאוכלוסייה נמצאת בטווח \mu\pm\varepsilon. כך, למשל, ליותר ממחצית מהאוכלוסייה מנת משכל בין 85 לבין 115.

## אינטגרציה על גאוסיאן
חישוב האינטגרל \int_{-\infty}^{\infty}e^{-x^2}dx אינו טריוויאלי, כיוון שהפונקציה הקדומה של e^{-x^2} אינה אלמנטרית (זוהי פונקציית השגיאה).

עם זאת, האינטגרל פתיר אנליטית במספר דרכים (מעבר לדו־מימד, התמרת לפלס, משפט השאריות על מסילה מרוכבת, ועוד). האינטגרל חיובי ומתכנס, ולכן אם נעלה את האינטגרל בריבוע, נוכל להעביר על ידי משפט פוביני את האינטגרל לדו־ממדי. נקבל \left(\int_{-\infty}^{\infty}e^{-x^2}dx\right)^2=\int_{-\infty}^{\infty} \int_{-\infty}^{\infty} e^{-(x^2+y^2)}dxdy

במעבר לקואורדינטות פולריות, נקבל:
\int_{-\infty}^{\infty} \int_{-\infty}^{\infty} e^{-(x^2+y^2)}dxdy=\int_0^\infty\int_0^{2\pi} e^{-r^2} \ rd\theta dr
כאשר ה-r הנוסף מגיע מהיעקוביאן של קואורדינטות פולאריות. כעת הפונקציה הפנימית נראית כמו \frac{d}{dr} \frac{1}{2} e^{-r^2}. כלומר, נקבל \int_0^\infty\int_0^{2\pi}r\cdot e^{-r^2}d\theta dr=-2\pi\cdot\frac{1}{2}\cdot\left[e^{-r^2}\right]_0^\infty=\pi
אך הביטוי ממנו התחלנו הוא \left(\int_{-\infty}^{\infty}e^{-x^2}dx\right)^2, לכן קיבלנו \int_{- \infty}^\infty e^{-x^2}dx=\sqrt{\pi}

כיוון שהפונקציה זוגית, מתקיים גם: \int_0^\infty e^{-x^2}dx=\frac{\sqrt{\pi}}{2}.

כעת, נתעניין בחישוב אינטגרל מסובך מעט יותר - \int_{-\infty}^{\infty} a\,e^{-\left( x-b \right)^2/2c^2}\,dx. על ידי ההצבה x\mapsto x+b ניתן להיפטר מאחד הגורמים. כמו כן הa רק מוסיף פקטור מחוץ לאינטגרל. ההצבה הנוספת x\mapsto \frac{y}{\sqrt{2}c},dy=dx\cdot\sqrt{2}c תתן אינטגרל מהצורה שכבר פתרנו, עם פקטור נוסף של \sqrt{2}\cdot c. סה"כ קיבלנו \int_{-\infty}^{\infty} a\,e^{-\left( x-b \right)^2/2c^2}\,dx=\sqrt{2\pi}\left\vert c \right\vert \cdot a .

## ראו גם
* רוחב גאוסי

## קישורים חיצוניים
* 

קטגוריה:פונקציות מתמטיות: מאפיינים
יחס השיעורים של הימצאות נקודתית

באפידמיולוגיה, **יחס השיעורים של הימצאות נקודתית** (Point prevalence rate ratio,PRR) הוא מדד שנעשה בו שימוש במחקרי חתך לבחינת הקשר בין החשיפה לגורמים מסוימים לבין התוצא שבוחנים בנקודת זמן מסוימת או בתקופת זמן מוגדרת.

החישוב של יחס השיעורים של הימצאות נקודתית נעשה בעזרת המשוואה הבאה:

PRR=RR*(dur+/dur-)*[(1-prev+)/(1-prev-)]

כאשר +prev מציין הימצאות בקרב חשופים, -prev מציין הימצאות בקרב הלא חשופים, +dur מציין את משך המחלה בקרב החשופים ו- -dur מציין את משך המחלה בקרב הלא חשופים.

כש- PRR גדול מ-1, הגורם הנבדק הוא גורם מסכן וכש- PRR קטן מ-1 הגורם הנבדק הוא גורם מגן.

### פיתוח המשוואה
נתונים של מחקר חתך כוללים את ההמצאות הנקודתית/תקופתית (point prevalence,pp) של התוצא המבוקש כאשר ההימצאות הוא החלק היחסי של הפרטים עם תכונה כלשהי או תוצא (מאורע) בנקודת זמן מסוימת או בתקופת זמן מוגדרת.

אם נגדיר ש- PP מציין הימצאות נקודתית, אז ניתן לחשב את יחס ההימצאות (prevalence odds) אשר מציין כמה גדול ההימצאות של אירוע/תוצא בקבוצה אחת של פרטים (עם המאפיין) ביחס לקבוצה אחרת (בלי המאפיין).

חישוב של יחס ההימצאות נעשה באופן דומה לחישוב של יחס צולב:

prevalence odds= pp/1-pp

מצד שני, מתקיים גם השוויון הבא:

pp/1-pp= inc *dur

כאשר inc מציין את הארעות (Incidence) ו-duration) dur) מציין את משך המחלה.

ומתוך זה ניתן לחלץ את ההימצאות נקדותית (pp):

pp= (1-pp)* inc *dur

כאשר pp נמוך מ-5% הביטוי (1-pp) קרוב ל-1 ולכן,

pp= inc *dur

על בסיס הנוסחא האחרונה, אפשר לחשב את יחס השיעורים של הימצאות נקודתית (PRR):

PRR=(prev+/prev-)=[inc+*dur+*(1-prev+)]/[inc-*dur-*(1-prev-)]=RR*(dur+/dur-)*((1-prev+)/(1-prev-))

כאשר RR זהו סיכון יחסי.

## לקריאה נוספת
* מודן, ברוך. **אפידמיולוגיה**, הוצאה שלישית, פפירוס, בית ההוצאה אוניברסיטת תל אביב, 1998.

קטגוריה:אפידמיולוגיה
בית ת'אני

**בית ת'אני** (בערבית: **آل ثاني**, אאל ת'אני) הוא בית האמירות הקטרי, הבית מגיע במקור משבט נוודים שנקרא בַּנוּ תמים.

## היסטוריה
המשפחה נוסדה בפוואירית' אך ביססה את שלטונה בדוחה. בשנת 1848 הגיעו לעיר הבירה משפחת ת'אני ובראשם מוחמד בן ת'אני. לאחר מות אביו, ת'אני, היה מוחמד למנהיג השבט. המשפחה ביססה את שלטונה באמצעות בריתות שקשרה עם המדינות השכנות, בהן ערב הסעודית, וכן עם הממלכה המאוחדת. מוחמד לא הספיק להיות אמיר קטר משום שהכירו באוטונומיה למדינה רק לאחר נתינת הסמכות לבנו.

## שליטים
רשימת שליטים ואמירים:
*מוחמד בן ת'אני - שליט קטר ה-1
*ג'אסם בן מוחמד אאל ת'אני - אמיר קטר ה-1
*מוחמד בן ג'אסם אאל ת'אני - אמיר קטר ה-2
*עבדאללה בן ג'אסם אאל ת'אני - אמיר קטר ה-3
*עלי בן עבדאללה אאל ת'אני - אמיר קטר ה-4
*אחמד בן עלי אאל ת'אני - אמיר קטר ה-5
*ח'ליפה בן חמד אאל ת'אני - אמיר קטר ה-6
*חמד בן ח'ליפה אאל ת'אני - אמיר קטר ה-7
*תמים בן חמד אאל ת'אני - אמיר קטר ה-8

## עץ המשפחה

## קישורים חיצוניים

* 

ת'אני
ת'אני
סיכון מיוחס

באפידמיולוגיה, **סיכון מיוחס** (Attributable risk, AR) או **הפרש הסיכונים** (Risk difference, RD) הוא אוסף מדדי קשר המבוססים על הפרש אבסלוטי בין מדד הסיכון של הקבוצה החשופה למדד הסיכון של הקבוצה הלא חשופה ומבטאים את תוספת הסיכון האבסלוטית לתוצא הנקשר לחשיפה נתונה.

הנוסחא הנפוצה לסיכון מיוחס היא הנוסחא לסיכון מיוחס בחשופים (AR exp):

AR\ \mathrm{exp}=(R+)-(R-)

שבה () הוא שיעור ההיארעות בקרב החשופים ו־() הוא שיעור ההיארעות של המחלה בקרב הלא חשופים. AR exp מודד את התוספת של המקרים באוכלוסייה החשופה שהוא בעודף בהשוואה ללא חשופים.

כש- AR גדול מ-0, הגורם הנבדק הוא גורם מסכן וכש-AR קטן מ-0 הגורם הנבדק הוא גורם מגן.

### אחוז הסיכון המיוחס (AR exp%)
אם נתון הסיכון היחסי (RR), ניתן לחשב את **אחוז הסיכון המיוחס** בחשופים (AR exp%) על פי הנוסחה:

\%AR\ \mathrm{exp}=\left[\frac{AR\ \mathrm{exp}}{R+}\right]\times 100=\left[\frac{RR-1}{RR}\right]\times100

מכיוון שמתקיים
\begin{align}
\%AR\ \mathrm{exp} &=\left[\frac{AR\ \mathrm{exp}}{R+}\right]*100 \\
& =\frac{(R+)-(R-)}{R+}\times 100 \\
& =\left[\frac{R+}{R+}-\frac{R-}{R+}\right]\times100 \\
& =\left[1-\frac{1}{RR}\right]\times100 \\
& =\left[\frac{RR-1}{RR}\right]\times100.
\end{align}

כאשר היארעות  המחלה נמוכה (כלומור, במחלות נדירות), ניתן להשתמש ביחס הסיכויים (OR) כקירוב ל-RR ואז:

\%AR\ \mathrm{exp}\approx\left[\frac{OR-1}{OR}\right]\times100

### סיכון מיוחס באוכלוסייה (AR pop)
סיכון מיוחס באוכלוסייה (AR pop) הוא מדד חשוב לקביעת מדיניות בתחום הבריאות הציבורית. מדד זה מעריך את תוספת הסיכון למחלה באוכלוסייה הכללית, אשר נקשרת לחשיפה הנחקרת. המדד מחושב כהפרש בין הסיכון למחלה בלא חשופים והסיכון למחלה בקרב האוכלוסייה הכללית (שמכילה גם את החשופים וגם את הלא חשופים).

AR\ \mathrm{pop}=Rpop-(R-)

כאשר  הוא שיעור ההיארעות בקרב הלא חשופים ו-Rpop הוא הסיכון למחלה באוכלוסייה.

הסיכון למחלה באוכלוסייה Rpop תלוי בסיכון בחשופים, בסיכון בלא חשופים ובשכיחות החשיפה באוכלוסייה (Pe) על פי הנוסחא הבאה:

Rpop=[Pe\times(R+)] + [(1-Pe)\times(R-)]

כש-ARpop מחושב, אז אחוז הסיכון המיוחס באוכלוסייה (ARpop%) יכול להיקבע ע"פ הנוסחא הבאה:

\%AR\ \mathrm{pop}=\frac{Rpop-(R-)}{Rpop}\times 100=\frac{Pe(RR-1)}{Pe(RR-1)+1}

כאשר שכיחות החשיפה באוכלוסייה גבוהה, שיעור ההיארעות באוכלוסייה יהיה דומה לזה שבחשופים:

\%AR\ \mathrm{pop}\sim \%AR\ \mathrm{exp}

ולכן,

AR\ \mathrm{pop}\sim AR\ \mathrm{exp}

## לקריאה נוספת
* מודן, ברוך. **אפידמיולוגיה**, הוצאה שלישית, פפירוס, בית ההוצאה אוניברסיטת תל אביב, 1998.

## הערות שוליים

קטגוריה:אפידמיולוגיה
רוברטו אבלאי

**רוברטו אבלאי** (בספרדית: **Roberto Aballay**; 22 בנובמבר 1922–1982 בערך) היה כדורגלן ארגנטינאי ששיחק בעמדת החלוץ.

## קריירת מועדונים
אבלאי נולד בבואנוס איירס שבארגנטינה. הוא החל את הקריירה המקצועית שלו במועדוני הכדורגל הארגנטינאים ריבר פלייט, ארחנטינוס ג'וניורס ובאנפילד. לאחר מכן עבר לאסטוריאס מליגת העל המקסיקנית, איתה זכה באליפות מקסיקו, וסיים כמלך שערי הליגה עם 40 שערים ב-24 הופעות. הוא זכה בתואר שחקן השנה של CONCACAF לשנת 1945. לאחר מכן חזר לארגנטינה ושיחק בסן לורנסו. בהמשך עבר לשחק בגנואה מהסרייה א' למשך עונה אחת, ממנה עבר לצרפת ושיחק ב-FC נאנסי ובמץ. הוא סיים את הקריירה שלו באלג'יר מליגת העל האלג'יראית.

נפטר בקולומביה בסביבות שנת 1982.

## תארים
;אסטוריאס
* אליפות מקסיקו (1): 1943/1944

## קישורים חיצוניים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני ריבר פלייט
קטגוריה:כדורגלני ארחנטינוס ג'וניורס
קטגוריה:כדורגלני באנפילד
קטגוריה:כדורגלני סן לורנסו
קטגוריה:כדורגלני גנואה
קטגוריה:כדורגלני מץ
קטגוריה:ארגנטינאים שנולדו ב-1922
קטגוריה:ארגנטינאים שנפטרו ב-1982
קו טלפון אדום

שמאל|ממוזער|טלפון אדום חסר חוגה לשימוש עבור קו אדום. הפריט בצילום הוא אביזר המוצג בספרייה והמוזיאון הנשיאותיים על שם ג'ימי קרטר, כביכול מייצג את הקו האדום בין מוסקבה לוושינגטון, אף כי קו זה לא היה קו טלפון
**קו טלפון אדום** הוא קו טלפון מוצפן להעברת מסרים סודיים בצורה מאובטחת וישירה. בעברו קו אדום היה קו תקשורת להעברת שיחת טלפון אוטומטית אל יעד שהוגדר מראש ללא צורך בפעולה נוספת מצד המשתמש מלבד הרמת השפופרת. כיוון שלא נדרשת פעולה נוספת על ידי המשתמש, מכשירי קו אדום לא כללו חוגה או לוח מקשים.

## קו אדום למקרי חירום
קו אדום במשמעות המקורית אינו מאפשר הוצאת שיחות אלא ליעדים שנקבעו מראש. עם זאת, בשימוש מושאל מתייחס המושג למוקדי שירות שניתן להתקשר אליהם על ידי מספר טלפון ייעודי. בפרט הכוונה למוקדי חירום המאוישים 24 שעות ביממה כגון מוקד החירום של המשטרה או קווי חירום למניעת התאבדויות.

## קו אדום בין מדינות
### [[ברית המועצות]] - [[ארצות הברית]]

הקו האדום המפורסם ביותר בין מדינות הוא הקו החם מוסקבה-וושינגטון, המכונה "הטלפון האדום", אם כי מעולם לא שימשו בקו זה מכשירי טלפון. ההסכם להקמת הקו הישיר נחתם ב-20 ביוני 1963 עקב משבר הטילים בקובה והוא החל לפעול ב-30 באוגוסט אותה שנה. נעשה בו שימוש בטכנולוגיה של טלפרינטר, שהוחלפה בהמשך בפקס ומאוחר יותר בדואר אלקטרוני.

### ארצות הברית - [[הממלכה המאוחדת]]
במהלך מלחמת העולם השנייה התקיים קו אדום בין רחוב דאונינג 10 והבונקר בחדרי המלחמה של הקבינט לבין הבית הלבן בוושינגטון. בשנים 1943–1946 אובטח קו זה על ידי מכונת הצפנת הקול הראשונה שכונתה SIGSALY.

### ברית המועצות - [[הרפובליקה העממית של סין]]
קו אדום בין מוסקבה לבייג'ינג היה בשימוש במהלך עימות הגבולות בין המדינות ב-1969, אולם הסינים סירבו למגעי השלום של הרוסים וגדעו את קו התקשורת. לאחר שהושג פיוס בין האויבות לשעבר, הקו הוחייה ב-1996.

### ברית המועצות - [[צרפת]]
במהלך ביקורו של שארל דה גול בברית המועצות ב-1966 הוא הכריז על ייסוד קו אדום בין מוסקבה לפריז. הקו שודרג מטלפקס למכונת פקס מהירה ב-1989.

### ברית המועצות - הממלכה המאוחדת
קו אדום בין לונדון למוסקבה נוסד בעקבות אמנת-ידידות בין המדינות ב-1992. שדרוג לקו זה הוכרז בעת ביקורו של מזכיר המדינה לענייני חוץ וחבר העמים ויליאם הייג במוסקבה ב-2011.

### [[הודו]] - [[פקיסטן]]
באוגוסט 2005 הסכימו הודו ופקיסטן לייסד קו אדום בין משרדי החוץ של אסלאמאבאד וניו דלהי על מנת למנוע אי-הבנות שעלולות להוביל למלחמה גרעינית
.

### ארצות הברית - סין
ארצות הברית וסין הקימו קו אדום הגנתי ב-2008 אך כמעט לא נעשה בו שימוש במקרי חירום.

### סין - הודו
סין והודו הודיעו על הקמת קו אדום בין משרדי החוץ של מדינותיהם תוך הדגשת מחויבותם לחיזוק הקשרים ו"בניית אמון הדדי". נכון לאוגוסט 2015 הקו עדיין לא היה מבצעי

### סין - יפן
בפברואר 2013 מחלוקת איי סנקאקו עוררה מחדש את הכוונה לייסד קו אדום, הנושא הוסכם אך עקב התגברות המתיחות לא יצא אל הפועל.

### [[קוריאה הדרומית]] - [[קוריאה הצפונית]]
הקו האדום בין סיאול לפיונגיאנג הוקם ב-18 באוגוסט 1972 ותוחזק על ידי הצלב האדום. קוריאה הצפונית ביטלה את הקו ב-11 במרץ 2013, כחלק מהמתיחות הגואה בחצי האי של קוריאה. קוריאה הצפונית פתחה את הקו מחדש ב-7 ביוני 2013
.

### ארצות הברית - הודו
באוגוסט 2015 החל לפעול קו אדום בין וושינגטון לניו דלהי. ההחלטה להקמת הקו התקבלה בעת ביקורו של ברק אובמה בהודו בינואר 2015. זהו הקו הראשון בין ראש ממשלת הודו לראש מדינה(הקווים האדומים האחרים של הודו הם בין משרדי חוץ).

## הערות שוליים

קטגוריה:חירום
קטגוריה:יחסים בין-לאומיים
גשר הברזל

**גשר הברזל** (באנגלית: **The Iron Bridge**) הוא גשר החוצה את נהר סוורן, הגשר נמצא בעיירה איירונברידג' שבשרופשייר, הממלכה המאוחדת.

גשר הברזל הוא הגשר הראשון בעולם שנבנה מברזל יציקה, ונחשב למונומנט של תעשייה שהחלה באזור. הגשר נבנה בשנת 1779 על מנת לחבר את העיירה התעשייתית  עם עיירת המכרה הקטנה  ועם המרכז התעשייתי המתפתח של קולברוקדייל. העבודות לבניית הגשר הסתיימו ב-2 ביולי 1779, אך הוא נפתח רק ב-1 בינואר 1781.

גובהו של הגשר הוא כ-30 מטרים, אורכו כ-60 מטרים והוא שוקל כ-384 טון.

## היסטוריה
בשנת 1709 שרופשייר הפכה למרכז תעשייה ונהר סוורן שימש כנתיב המסחר, אך היה צורך בגשר שיחבר בין שני הצדדים ומצד שני יהיה גבוה מספיק כדי שספינות יוכלו לעבור מתחתיו.

בשנת 1773 האדריכל  הציע לבנות גשר מברזל יציקה, אחרי ניסיונות עיצוב קודמים של גשרי עץ ואבן. בשנת 1775 הוטל על  להתחיל לבנות את הגשר, והוא נפתח ב-1781.

בחודש יולי 1783 נבנה קיר באורך של כ-32 מטר על מנת למנוע החלקה מהגשר לנהר.

ב-24 באוגוסט 1902, התמוטט מעקה באורך 9.1 מטר לנהר, אך הגשר המשיך להיות בשימוש כלי רכב והולכי רגל.

בשנת 1943 הגשר הוכרז כמונומנט בריטי רשום ונסגר לתנועת כלי רכב.

## אתר מורשת עולמית
הגשר הוא חלק מאתר המורשת העולמית התרבותי של עמק איירונברידג', שהוכרז על ידי אונסק"ו בשנת 1986. לפי קריטריונים 1, 2, 4, 6.

מתוך ההכרזה: "איירונברידג' ידועה בעולם כסמל של המהפכה התעשייתית. יש בה את כל המרכיבים שתרמו להתפתחות המהירה של האזור התעשייתי הזה במאה ה-18. החל במכרות עצמם וכלה במסילות הברזל. התנור רם שבקולברוקדייל הוא תזכורת להמצאת הקוק. גשר הברזל על נהר הסוורן היה גשר הברזל הראשון בעולם, והייתה לו השפעה רבה להתפתחות בתחומי הטכנולוגיה והארכיטקטורה".

## קישורים חיצוניים

* 

## הערות שוליים

ברזל
ברזל
קטגוריה:שרופשייר
קטגוריה:אנגליה: אתרי מורשת עולמית
קטגוריה:מונומנטים רשומים